એકતા નગર રેલ્વે સ્ટેશન

એકતા નગર રેલ્વે સ્ટેશન (સ્ટેશન કોડ: EKNR) જે પહેલા કેવડીયા રેલ્વે સ્ટેશન (જૂનો સ્ટેશન કોડ: KDCY) તરીકે ઓળખાતું હતું, ગુજરાતમાં આવેલું રેલ્વે સ્ટેશન છે. તે કેવડીયાથી ૭ કિમી દૂર નર્મદા નદીના કાંઠા પર આવેલું છે. આ સ્ટેશનના નિર્માણનો હેતુ સ્ટેચ્યુ ઓફ યુનિટીના પ્રવાસીઓ માટે પ્રવાસ વધુ સુલભ બનાવવાનો છે. આ રેલ્વે સ્ટેશન સ્ટેચ્યુ ઓફ યુનિટીથી માત્ર ૫ કિલોમીટરના અંતરે આવેલું છે.

ભારતના રાષ્ટ્રપતિ, રામનાથ કોવિંદે ૧૫ ડિસેમ્બર ૨૦૧૮ના રોજ આ સ્ટેશનનું ખાતમૂર્હત કર્યું હતું. તે ગ્રીન બિલ્ડિંગ પ્રમાણપત્ર ધરાવતું ભારતનું પહેલું રેલ્વે સ્ટેશન પણ છે. 

રેલ્વે સ્ટેશનના નિર્માણ માટે અંદાજીત ૨૦૦ કરોડ ભારતીય રૂપિયાનો ખર્ચ થયો છે. રેલ્વે લાઇન કેવડીયાને ચાંદોદ, મોરીયા, તિલકવાડા અને ગરૂડેશ્વરથી જોડશે. ચાંદોદ અને ડભોઇ વચ્ચેની હાલની નેરો ગેજ રેલ્વે લાઇનને બ્રોડગેજમાં રૂપાંતરિત કરવામાં આવી રહી છે. ચાંદોદ અને કેવડીયા વચ્ચે વધુ ૩૨ કિમીના માર્ગનું કામ ચાલી રહ્યું છે.

સ્ટેશન ત્રણ માળ ધરાવે છે. પ્રથમ બે માળમાં મુસાફરો માટે સુવિધાઓ છે અને ત્રીજા માળે કલાકૃતિ કક્ષ આવેલો છે. તેનું ઉદ્ઘાટન ૧૭ જાન્યુઆરી ૨૦૨૧ ના રોજ કરવામાં આવ્યું હતું.

 ટ્રેન 
 ૧૨૯૨૭/૨૮ કેવડિયા - દાદર વેસ્ટર્ન એસ.એફ. એક્સપ્રેસ
 ૨૦૯૦૩/૦૪ કેવડિયા - વારાણસી મહામાના એક્સપ્રેસ
 ૨૦૯૦૫/૦૬ કેવડિયા - રીવા મહામાના એક્સપ્રેસ
 ૨૦૧૧૯/૧૨૦ કેવડિયા – ચેન્નાઈ સેન્ટ્રલ એક્સપ્રેસ
 ૨૦૯૪૫/૪૬ કેવડિયા – હઝરત નિઝામુદ્દીન એક્સપ્રેસ
 ૨૦૯૪૭/૪૮ કેવડિયા – અમદાવાદ જન શતાબ્દી એક્સપ્રેસ
 ૨૦૯૪૯/૫૦ કેવડિયા – અમદાવાદ જન શતાબ્દી એક્સપ્રેસ
 ૬૯૨૦૧/૦૨ કેવડિયા – પ્રતાપનગર મેમુ
 ૬૯૨૦૩/૦૪ કેવડિયા – પ્રતાપનગર મેમુ
 ૬૯૨૦૫/૦૬ કેવડિયા – પ્રતાપનગર મેમુ

 સંદર્ભ 

 બાહ્ય કડીઓ 
 અધિકૃત વેબસાઈટ પર એકતા નગર સ્ટેશન: સમયસારણી

શ્રેણી:નર્મદા જિલ્લાનાં રેલ્વે સ્ટેશનો
શ્રેણી:નર્મદા જિલ્લો